Unit Udara PDRM

Pasukan Gerakan Udara (dahulu dikenali sebagai Unit Udara PDRM) merupakan unit khusus Polis Diraja Malaysia yang berperanan besar dalam tugas-tugasnya menjaga keselamatan negara dengan melalui pengawasan dan rondaan dari udara serta membantu agensi keselamatan negara yang lain.

Sejarah
Ditubuhkan pada bulan Februari 1978, apabila kabinet telah memberi kelulusan kepada PDRM untuk menubuhkan unit tersebut dan menetapkan semua pesawat udara milik PDRM di daftarkan dibawah pendaftaran sivil. Unit Udara PDRM ditubuhkan secara rasmi pada 1 Februari 1979 dan gelaran Komander Unit Udara pada masa itu dikenali Allahyarham DSP Mohd Noor Bin Jamari sebagai Ketua Unit Udara dengan perolehan empat unit pesawat udara jenis Cessna 206 G. Pada 7 April 1980, UUP memulakan operasi penerbangannya di Semenanjung Malaysia.

Peranan
Peranan UUP adalah bertujuan untuk membuat pengawasan dari udara di kawasan pantai dan pendalaman terhadap kegiatan lanun, penyeludupan dan lain-lain kegiatan jenayah. Selain dari itu UUP juga bertanggung jawab membantu semua cawangan dalam PDRM secara pemerhatian melalui udara. Unit ini juga bertanggung jawab membuat penerbangan ehsan dan membawa orang-orang kenamaan. Kini UUP memiliki 6 buah helikopter, 6 buah pesawat jenis Caravan, 5 buah pesawat jenis Pilatus PC-6 dan 3 buah pesawat jenis Cessna U20G. Mempunyai sebuah pusat latihan di Ipoh, Perak dan tiga buah pangkalan operasi. Pangkalan pangkalan tersebut terletak di Unit Udara, Pangkalan Udara Kuala Lumpur, Pangkalan Unit Udara Sabah, Kota Kinabalu dan Pangkalan Unit Udara Sarawak di Kuching, Sarawak.

Senarai Pegawai Pemerintah UUP
+Senarai Pegawai Memerintah Unit Udara PDRMNama PegawaiTarikh PerkhidmatanJawatanDeputi Superintenden Polis Mohd Noor bin Jamari 1 Mei 1978 - 16 Jun 1988 Pegawai Pemerintah Unit Udara PertamaDeputi Superintenden Polis Larry Chung Yun Joo 17 Jun 1988 - 28 Mei 1990menggantikan DSP. Mohd Noor bin JamariAsisten Komisioner Polis Ali Hanafiah bin Hashim 29 Mei 1990 - 15 Mac 1995 Ketua Unit Udara -3Asisten Komisioner Polis Syed Hussein bin Syed Mohd 16 Mac 1995 - 5 Julai 2002 Komander Unit Udara Senior Asisten Komisioner Polis II Dato' Abdul Rahman bin Hashim 6 Julai 2002 - 2006/2007 Komander Unit Udara ke 5Senior Asisten Komisioner Polis Dato' Chuah Ghee Lye 2006/2007 - 31 Disember 2010/2011  Komander Unit Udara ke 6Senior Asisten Komisioner Polis Dato’ Kamarulzaman B. Md Jan 1 Januari 2011 - 2015  Komander Unit Udara ke 7Deputi Komisioner Polis Dato’ S.Sathiya Seelan 16 Mei 2015 - 28 Disember 2015/2018 Komander Unit Udara ke 8Deputi Komisioner Polis Dato’ Mohd Rafique Bin Ramli Ariffin 17 Januari 2019 -   Komander Unit Udara ke 8Deputi Komisioner Polis Dato' Mohd Hishamudin bin Tahar 15 Julai 2019 - 2022  Komander Unit Udara ke 9Deputi Komisioner Polis Dato' Noor Sham bin Md Jani 2022 - sekarang  Komander Unit Udara ke 10

Jenis pesawat
Terdapat beberapa jenis pesawat udara yang digunakan oleh UUP dan ia terdiri daripada:-

 Cessna 208 Caravan I
 Cessna 206 G (sudah ditarik balik penggunaan)
 Pilatus Porter PC-6 B2H4
 Ecureuill AS 355 F2
 Ecureuill AS 355 N
 Bell Long Ranger
 Beechcraft King Air 350
 Cessna 172 SP (Di gunakan dalam latihan asas kursus PPL)
 AgustaWestland AW139

(Ihsan:Polis Diraja Malaysia)

Kategori:Unit polis Malaysia